《超果寺访张进士承宪宴集一首》
明代·黄省曾

谓子高衿者，经时栖鹫林。旧能谈德观，兹复撰文心。

眺处青山郭，閒来绿水琴。何期芳醑载，江国共游临。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。